לייב ניישן אנטרטיינמנט

לייב ניישן אנטרטיינמנט (באנגלית: Live Nation Entertainment) היא חברת בידור אמריקנית גלובלית, שנוסדה בשנת 2010 בעקבות מיזוג בין "לייב ניישן" לבין "טיקטמאסטר". החברה מקדמת, מפעילה ומנהלת מערך של מכירת כרטיסים עבור הופעות בידור חיות ברחבי ארצות הברית ובעולם. היא גם הבעלים והמפעילה מקומות אירועים ומנהלת את הקריירה של מוזיקאים. הנהלת החברה מורכבת מהיו"ר גרג מאפיי (Greg Maffei), ומיכאל רפינו (Michael Rapino), נשיא ומנכ"ל החברה.

== היסטוריה ==
ב-2009, החברות לייב ניישון (Live Nation) - חברה לקידום הופעות וטיקטמאסטר (Ticketmaster) - חברה למכירת כרטיסים, הגיעו להסכם מיזוג. החברה החדשה קיבלה אישור מהרגולטורים ונקראה לייב ניישן אנטרטיינמט<ref></ref>. מייקל ראפינו, המנכ"ל של לייב ניישן באותה תקופה מונה למנכ"ל החברה הממוזגת, בעוד שארווינג אזוף, מנכ"ל טיקטמאסטר, מונה ליו"ר<ref></ref>.

על מנת לבצע את המיזוג בין החברות, נדרשו אישורים מהרגולטורים במדינות השונות, עקב חשש ממונופול של החברה החדשה על תחום מכירת הכרטיסים. זאת, כיוון שהצעת האיחוד הפכה את החברה המאוחדת לכזאת שגם קובעת הופעות, גם מוכרת כרטיסים להופעות וגם מייצגת אמנים. נורווגיה וטורקיה היו הראשונות לאשר את המיזוג<ref></ref>. באוקטובר 2009 ועדת התחרות של בריטניה דחתה תחילה את המיזוג<ref></ref>, אולם הפכה את החלטתה ב-22 בדצמבר 2009<ref></ref>.

בארצות הברית, המיזוג נתקל בהתנגדות מטעם רגולטורים, אמנים, מעריצים וחברות מתחרות, אשר טענו כי המיזוג יקטין את התחרות בתעשייה וייקר את עלות הכרטיסים להופעות<ref></ref>. הזמר ברוס ספרינגסטין היה אחד המתנגדים הבולטים למיזוג בזמנו<ref></ref>. המיזוג בארצות הברית אושר לבסוף ב-25 בינואר 2010 על ידי משרד המשפטים האמריקאי בכפוף למספר תנאים.<ref name=":0"></ref> טיקטמאסטר נאלצה למכור את הבעלות של חברת הבת שלה פאקיולן (Paciolan)<ref name=":0" />, ולהעניק לחברת אנשוץ (Anschutz Entertainment Group) רישיון לשימוש בתוכנה שלה על מנת לאפשר תחרות הוגנת<ref name=":1"></ref><ref name=":2"></ref>. אנשוץ גם קיבלה אופציה לרכוש את התוכנה, להחליף אותה או לחבור לחברת כירטוס אחרת כעבור חמש שנים<ref name=":2" />. במקביל, נגד החברה הממוזגת הוצא צו בית משפט האוסר עליה במשך 10 שנים לפעול נגד מקומות אירועים שיחליטו לעבוד עם מתחרים.<ref name=":1" />

ביוני 2024 הודיעה חברת הבת טיקטמאסטר על פריצה למאגר הנתונים שלה. זאת לאחר שקבוצת האקרים הודיעה שגנבה פרטים אישיים של 560 מיליון לקוחות של טיקטמאסטר. המידע שנגנב בפריצה כולל שמות, כתובות, מספרי טלפון ופרטים חלקיים של כרטיסי אשראי של משתמשי טיקטמאסטר.<ref></ref>

== השקעות וצמיחה ==
ב-2013, החברה רכשה את חברת וודו (Voodoo Music & Arts Experience) והכריזה על שיתוף פעולה עם אינסומניאק אוונטס (Insomniac Events), המתמחה במוזיקה אלקטרונית ודאנס<ref></ref><ref></ref>. בין 2013–2016 ביצעה החברה מספר רכישות נוספות בארצות הברית וברחבי העולם, כולל C3, Bonnaroo, Founders Entertainment ועוד. ב-2017, החברה המשיכה להשקיע בחברות אמרגנות ופסטיבלים של מוזיקה, ורכשה את פסטיבל המוזיקה BottleRock בעמק נאפה<ref></ref>, חברת יונייטד קונסרטס מסולט לייק סיטי<ref></ref>, ו-CT Touring<ref></ref>. באותה שנה, החברה דיווחה על הכנסות של $10.3 מיליארד<ref></ref><ref></ref>. ב-2018 החברה הרחיבה את חטיבת קידום המופעים שלה על ידי רכישת בעלות במספר חברות כולל פרנק הפקות<ref></ref>, אמפוריום פרסנטס<ref></ref>, ורד מאונטן אנטרטיינמט<ref></ref>.

במהלך 2018, משרד המשפטים האמריקאי פתח בחקירה בעקבות תלונה של חברת אנשוץ. אנשוץ טענה כי לייב ניישן לחצה עליה להשתמש בטיקטמאסטר ונמנעה בכוונה מלקבוע הופעות במקומות השייכים לאנשוץ<ref name="Sisario"></ref>. לייב ניישן מצידה טענה כי ההחלטות בקביעת המקומות לאירועים לא התבססו על ענישה או קיפוח, אלא התבססו על גודל המקום והניהול<ref name="Sisario"/>.

לייב ניישן רכשה בעלות בחברת גרוט אירוח (Groot Hospitality) של דייוויד גרוטמן. הרכישה כוללת את מועדון הלילה LIV הממוקם בתוך מלון פונטנבלו ההיסטורי שאירח את תצוגת האופנה השנתית של חברת ויקטוריה סיקרטס ב-2008. גרוט מחזיקה גם במסעדות ומועדוני לילה שונים<ref></ref>.

בשנת 2020 לייב ניישן נפגעה באופן קשה במיוחד ממגפת הקורונה, כשמרבית המופעים ואירועי הספורט בעולם נעצרו. החברה נתבעה על חוסר הנכונות שלה לספק החזרים מלאים ללקוחות, אם כי מאז היא שינתה את נוהלי ההחזר שלה על מנת לטפל בתלונות הללו. במהלך 2020, מנית החברה צנחה בכ-40% בעיקר כתוצאה ממגפת הקורונה.

קרן ההשקעות של ממשלת סעודיה רכשה נתח של 5.7% מהחברה, בהשקעה של כ-$500 מיליון. קרן ההשקעות הסעודית הפכה בעקבות הרכישה לבעלת המניות השלישית בגודלה בחברה<ref></ref>. חברת ליברטי מדיה של ג'ון מאלון נותרה בעלת המניות הגדולה בחברה, עם נתח של 33%<ref></ref>.

== קישורים חיצוניים ==

* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברות תקליטים
קטגוריה:חברות אמריקאיות